ნანი (ფეხბურთელი)

ლუიშ კარლუშ ალმეიდა და კუნია (დ. 17 ნოემბერი, 1986), ცნობილი, როგორც ნანი — პორტუგალიელი ფეხბურთელი, საფეხბურთო კლუბ „მელბურნ ვიქტორისა“ და პორტუგალიის ეროვნული ნაკრების ნახევარმცველი. საერთაშორისო დონეზე თამაშობდა პორტუგალიის ეროვნულ საფეხბურთო ნაკრებში, სადაც 112 შეხვედრა ჩაატარა. ნანიმ კარიერია პროფესიონალური კარიერა „სპორტინგში“ დაიწყო. გუნდის აკადემიას ნანი 2003 წელს შეუერთდა, ძირითად გუნდში კი მისი დებიუტი 2005 წელს შედგა. გუნდში გატარებული ორი წლის მანძილზე მოახერხა პორტუგალიის საფეხბურთო თასის მოპოვება (2006–07 წლების სეზონი). 2007–08 წლების სეზონამდე ნანინ მოახერხა ინგლისური „მანჩესტერ იუანაიტედის“ ყურადღების მიქცევა და გუნდს შეერთდა. მან მალევე მოიპოვა გუნდში ძირითადი ადგილი, მოიგო ოთხი პრემიერ ლიგა, 2007–08 წლების უეფა-ს ჩემპიონთა ლიგა, 2008 წლის მსოფლიო საფეხბურთო ჩემპიონატი, ორი ლიგის თასი და სამი ინგლისის საფეხბურთო სუპერთასი. ერთი სეზონით „სპორტინგში“ იყო განათხოვრებული, სადაც კიდევ ერთხელ მოიგო პორტუგალიის საფეხბურთო თასი, რის შემდეგაც 2015 წელს თურქულ „ფენერბაჰჩეს“ შეუერთდა. ერთი სეზონის შემდეგ ნანი ესპანურ „ვალენსიაში“ გადადის. 2018 წელს დაბრუნდა „სპორტინგში“ საიდანაც ამერიკულ „ორლანდო სიტიში“ გადავიდა, რომელსაც სამი სეზონის მანძილზე კაპიტნობდა. 2022 წლის იანვარში შეუერთდა იტალიურ „ვენეციას“. ნანის დებიუტი პორტუგალიის ნაკრებში 2006 წელს დანიის საფეხბურთო ნაკრების წინააღმდეგ შედგა, სადაც გოლის გატანაც მოახერხა. მალევე მოახერხა ჩამოყალიბებულიყო ნაკრების ერთ-ერთ საკვანძო მოთამაშედ. გუნდის რიგებში გამოვიდა ოთხ მაღალი დონის ტურნირზე, სამჯერ ევროპის ჩემპიონატსა (2008, 2012, 2016) და 2014 წლის მსოფლიო საფეხბურთო ჩემპიონატზე. ნაკრებთან ერთად მოიგო ევრო 2016. ჯამში ლუიშ ნანიმ ნაკრების რიგებში 112 შეხვედრა ჩაატარა, სადაც 24 გოლის გატანა მოახერხა. ბოლო შეხვედრა ნაკრების რიგებში 2017 წელს ჩაატარა. ნანი დაიბადა პრაიაში, კაბო-ვერდეში. ის გაჰყვა ოჯახს ემიგრაციაში ევროპაში ადრეულ ასაკში. ის გაიზარდა პორტუგალიაში და საფეხბურთო კარიერა დაიწყო „რეალ მასამაში“. 16 წლის ასაკში, მან დაიწყო ვარჯიში „სპორტინგში“, საბოლოოდ შეუერთდა კლუბს მას შემდეგ, რაც შესთავაზეს სეზონისწინა შეკრებაზე წასვლა. 2005 წელს შედგა მისი პროფესიონალური დებიუტი და მოიგო პორტუგალიის თასი კლუბში გატარებულ მეორე სეზონში. 2007 წლის მაისში ნანი დაასახელეს თვის საუკეთესო ფეხბურთელად. 2007 წლის ივლისში ის გადავიდა „მანჩესტერ იუნაიტედში“ €25.5 მილიონის სანაცვლოდ. ნანიმ მოიგო ინგლისის სუპერთასი დებიუტშივე. კლუბთან ერთად მოიგო პრემიერ ლიგა, 2009 წლის საფეხბურთო ლიგის თასი, ფიფა-ს მსოფლიო საკლუბო ჩემპიონატი და სამი ინგლისის სუპერთასი. პროფესიონალ ფეხბურთლეთა ასოციაციამ ნანი 2011 წლის საუკეთესო ახალგაზრდა ფეხბურთელად დაასახელა. ნანი ასევე არის პორტუგალიის ეროვნული ნაკრების წევრი. ის იყო აგრეთვე პორტუგალიის 21-წლამდელთა ნაკრების წევრიც. მისი დებიუტი ეროვნულ ნაკრებში შედგა 2006 წელს დანიის ნაკრებთან ამხანაგურ მატჩში, სადაც მან გაიტანა პირველი სანაკრებო გოლი, მისმა ნაკრებმა კი მოიგო 4-2 კოპენჰაგენში. სპორტინგი ლისაბონი პორტუგალიის თასის მფლობელი (2): 2006/07, 2014/15 მანჩესტერ იუნაიტედი ინგლისის ჩემპიონი (3): 2007/08, 2008/09, 2010/11, 2012/13 ინგლისის ლიგის თასის მფლობელი (2): 2008/09, 2009/10 ინგლისის სუპერთასის მფლიბელი (4): 2007, 2008, 2010, 2011 ჩემპიონთა ლიგის გამარჯვებული (1): 2007/08 მსოფლიო საკლუბო ჩემპიონატის გამარჯვებული (1): 2008 პორტუგალია ევროპის ჩემპიონი: 2016 პორტუგალიის ჩემპიონატის თვის ახალგაზრდა ფეხბურთელი: მაისი, 2007 პრემიერლიგის წლის საუკეთესო გუნდი პფა-ს ვერსიით: 2010/11 ინგლისის პრემიერლიგის საგოლე გადაცემების ლიდერი: 2010/11 მანჩესტერ იუნაიტედის წლის ფეხბურთელი: 2010/11 პორტუგალიის ჩემპიონატის თვის საუკეთესო ფეხბურთელი: ოქტომბერი, 2014; ნოემბერი, 2014. ვიკისაწყობში არის გვერდი თემაზე: ნანი (ფეხბურთელი) Nani — სტატისტიკა საიტზე Soccerbase.com (ინგლისური) პროფილი Transfermarkt-ზე (ინგლისური) პროფილი Soccerway-ზე (ინგლისური) ნანი Twitter-ზე ↑ Meireles, Rui Bacelar (30 May 2007). „INFORMAÇÃO PRIVILEGIADA“ [Sporting – Sociedade Desportiva de Futebol, SAD makes an announcement] (PDF). Sporting CP (Portuguese). Portuguese Securities Market Commission (CMVM). დაარქივებულია ორიგინალიდან (PDF) — 1 მარტი 2011. ციტირების თარიღი: 4 October 2010. ↑ Barclays Premier League Statistics – ESPN FC. espnfc.com. ↑ Froggatt, Mark (18 მაისი, 2011). „Nani is players' choice“. Manchester United. ციტირების თარიღი: 23 მაისი, 2011. შეამოწმეთ თარიღის პარამეტრი |accessdate= და |date=-ში (დახმარება)